**Poluotok Valdes** (šp.: *Península Valdés*) je poluotok atlantske obale sjeveroistočnog dijela argentinske pokrajine Chubut (Patagonija). Poluotok, koji se pruža oko 100 km istočno u ocean, ima površinu od 3.625 km² i 400 km obale prepune stjenovitih zaljeva, plitkih uvala, laguna, pješčanih plaža, blatnih obala i otočića. U potpunosti je pretvoren u rezervat prirode, osnovan kako bi se zaštitila njegova jedinstvena svjetska populacija morskih sisavaca. Zbog toga je 1999. godine poluotok Valdes upisan je na UNESCO-vu popisu mjesta svjetske baštine.

Južni morski lavovi na obali Valdesa

Bioraznolikost
--------------

Najprisutnije vrste morskih sisavca su južni morski lav *(Otaria flavescens)*, južni morski slon *(Mirounga leonina)* i tuljan krznaš *(Arctocephalus australis)*. Na njegovim obalama obitava najsjevernija populacija južnih morskih slonova koja broji preko 1000 jedinki i jedina je populacija u svijetu koja se povećava. No poluotok Valdes je i važno rasplodno mjesto ugroženih vrsta kao što je južni glatki kit *(Eubalaena australis)*.

Također, u njegovim vodama su orke razvile jedinstvenu strategiju lova koju su prilagodile lokalnim obalnim uvjetima. Naime, orke se sjure u plitke vode plaže Valdésto kako bi zgrabile mlade morske lavove i morske slonove, često izbacujući tijelo u potpunosti na obalu.

Velika raznolikost ptica (181 vrsta od kojih je 66 vrsta selica) na poluotoku se javlja na međuplivnim ravnim muljevitim obalama i obalnim lagunama. Mageljanov pingvin je najbrojnija vrsta s gotovo 40.000 aktivnih gnijezda raspoređenih među pet različitih kolonija. Na otoku se mogu pronaći i južnoamerički nojevi, nandui.

Kopneni sisavci su također u izobilju, poput velikih stada gvanaka i mara, argentinskog endema koji je ugrožen u drugim dijelovima zemlje.

* 
* 
* Južni glatki kitJužni glatki kit
* Mageljanov pingvin (Spheniscus magellanicus)Mageljanov pingvin *(Spheniscus magellanicus)*
* Patuljasti pasanac (Zaedyus pichiy)Patuljasti pasanac *(Zaedyus pichiy)*
* Gvanako na poluotoku ValdesuGvanako na poluotoku Valdesu
* Morski lavovi na obali poluotoka ValdesaMorski lavovi na obali poluotoka Valdesa

Izvori
------

***Valdés (poluotok)*** na Wikimedijinoj ostavi

1. ↑  World Heritage Committee Inscribes 48 New Sites on Heritage List, 2. prosinca 1999. () Preuzeto 14. kolovoza 2012.

Vajske veze
-----------

* „Chile - Argentina 2000: Peninsula Valdez" (engleski). caracara.org. 2000. Pristupljeno kolovoz 2012.
* „El Portal de Puerto Pirámides (Puerto Pirámides, službena stranica)" (španjolski). Pristupljeno veljača 2010.

| * p
* r
* u
Regije Južne Amerike |
| --- |
| Istok | 
* Amazonski sliv
* Atlantska šuma
* Caatinga
* Cerrado

 |
| Sjever | 
* Karipska Južna Amerika
* Zapadne Indije
* Llanos
* Gvajane
* Amazonski sliv (Amazonska prašuma)
* Delta Orinoca

 |
| Jug | 
* Ognjena zemlja
* Patagonija
* Pampa
* Pantanal
* Gran Chaco
* Čikitske šume
* Valdés (poluotok)
* Triple Frontera
* La Plata

 |
| Zapad | 
* Ande
	+ Tropske Ande
	+ Vlažne Ande
	+ Suhe Ande
	+ Pariacaca
* Altiplano
* Atacama

 |

| * p
* r
* u
Svjetska baština u Argentini |
| --- |
|  | 
Jezuitske misije Guarana 1 • Cueva de las Manos • Nacionalni park Iguazú • Pokrajinski park Ischigualasto i Nacionalni park Talampaya • Graditeljski spomenici jezuita u Córdobi • Nacionalni park Los Glaciares • Quebrada de Humahuaca • Poluotok Valdes
 | Argentinska zastava |
| **Nematerijalna svjetska baština Argentine**
Tango2
 |
| 
1Zajednička svjetska baština Argentine i Brazila, 2Zajednička svjetska baština Argentine i Urugvaja
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315129738
* LCCN: sh87007518
* SUDOC: 146171195
* BNF: cb137346121 (podaci)
* NKC: ge579407

 |